CELEX: 32009R0476
Language: mt
Date: 2009-06-05 00:00:00
Title: Regolament tal-Kummissjoni (KE) Nru 476/2009 tal- 5 ta’ Ġunju 2009 li jikkonċerna l-klassifikazzjoni ta’ ċerti prodotti fin-Nomenklatura Maqgħuda

9.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 144/13
            
         REGOLAMENT TAL-KUMMISSJONI (KE) Nru 476/2009
   tal-5 ta’ Ġunju 2009
   li jikkonċerna l-klassifikazzjoni ta’ ċerti prodotti fin-Nomenklatura Maqgħuda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, (1) u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Maqgħuda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmijin fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Maqgħuda. Dawk ir-regoli japplikaw ukoll għal kwalunkwe nomenaklatura oħra li hija bbażata, parzjalment jew kollha kemm hi fuqha, jew li żżid kwalunkwe sottodiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati ma’ kummerċ tal-oġġetti.
            
         
               (3)
            
            
               Skont dawk ir-regoli ġenerali, il-merkanizja msemmija fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta’ dik it-tabella.
            
         
               (4)
            
            
               Huwa xieraq li jkun stiplulat li informazzjoni tariffarja li torbot li nħarġet mill-awtoritajiet doganali tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-Kumitat tal-Kodiċi Doganali ma tax opinjoni fil-limitu ta’ żmien stabbilit mill-President tiegħu,
            
         ADOTTAT DAN IR-REGOLAMENT
   Artikolu 1
   Il-prodotti deskritti fil-kolonna 1 tat-tabella mfassla fl-Anness għandhom ikunu klassifikati fi ħdan in-Nomenklatura Maqgħuda taħt il-kodiċi NM indikata fil-kolonna 2 ta’ dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tibqa’ tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, 5 ta’ Ġunju 2009.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7 9 1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Sistema li tikkonsisti mill-elementi li ġejjin:
                  
                              —
                           
                           
                              kamera għat-televiżjoni b’riżoluzzjoni għolja armata fuq vettura li titniżżel taħt wiċċ il-baħar (magħrufa bħala “Remote Operated Vehicle/Vettura li hi Operata mill-Bogħod (ROV)”),
                           
                        
                              —
                           
                           
                              apparat ta’ kontroll, li jinkludi display, għall-kontroll mill-bogħod tal-vettura u tal-kamera, eżempju permezz ta’ joystick, u l-viżwalizzazzjoni tal-immaġini meħuda bil-kamera,
                           
                        
                              —
                           
                           
                              kejbil tal-elettriku.
                           
                        L-ewwel komponent jiżen madwar 3,6 kg. Il-piż totali tas-sistema hi madwar 32 kg.
                  Is-sistema tintuża għal operazzjonijiet ta’ taħt wiċċ il-baħar li jinvolvu t-teħid ta’ immaġni u t-trasferiment tagħhom bil-kejbil lid-display fuq l-apparat ta’ kontroll. Hi operattiva sa fond ta’ madwar 90 m.
               
               
                  8525 80 19 
               
               
                  Il-klassifikazzjoni hija ddeterminata mir-Regoli Ġenerali nri 1, 3(b) u 6 għall-interpretazzjoni tan-Nomenklatura Magħquda, min-Nota 4 sas-Sezzjoni XVI u mill-kliem tal-kodiċijiet NM 8525 , 8525 80  u 8525 80 19 .
                  Il-karattru neċessarju tal-komponent, li jikkonsisti minn kamera tat-televiżjoni (tal-kodiċi NM 8525 80 19 ) armata fuq vettura li titniżżel taħt wiċċ il-baħar, hu provdut bil-kamera u mhux mill-vettura, li tittrasporta biss il-kamera għal distanza limitata.
                  Konsegwentament, jekk ippreżentat għalih waħdu, dan il-komponent għandu jiġi kklassifikat taħt il-kodiċi NM 8525 80 19 .
                  Peress li l-komponenti individwali huma interkonnessi u s-sistema hi magħmula minn komponenti individwali maħsubin biex jikkontribwixxu flimkien għal funzjoni definita ċar, li hi koperta minn wieħed mill-intestaturi fil-Kapitolu 84 jew 85, tista’ tkun applikata n-Nota 4 fis-Sezzjoni XVI.
                  Il-funzjoni tas-sistema hi li tieħu immaġni mingħajr ma tgħażilhom. Għaldaqstant, is-sistema kollha għandha tiġi klassifikata taħt il-kodiċi NM 8525 80 19  bħala kamera tat-televiżjoni.